Parti Islam Britain

Parti Islam Britain (Bahasa Inggeris: Islamic Party of Britain) merupakan sebuah parti politik yang tidak lagi berfungsi di United Kingdom. Parti ini pernah aktif bermula penubuhannya pada 1989 hingga 2006. David Musa Pidcock, seorang lelaki kelahiran Sheffield yang telah memeluk Islam ketika bekerja sebagai jurutera di Arab Saudi, telah mengasas dan mengetuai parti ini Parti ini menerbitkan majalah terbitan suku tahunan berjudul Common Sense.

Penubuhan 
Parti Islam Britain diasaskan pada September 1989, oleh kumpulan orang Islam yang tidak bersetuju dengan Parti Buruh, sebuah parti yang secara turun temurun mendapat sokongan daripada orang Islam di Britain. Ramai orang Islam tidak gembira dengan fahaman ateis pemimpin Parti Buruh, Neil Kinnock, dan mahukan sebuah parti yang boleh memenuhi kehendak orang Islam secara khusus. Ramai juga yang merasakan bahawa kedua-dua Parti Buruh dan Parti Konservatif tidak melakukan perkara yang sepatutnya untuk membantu orang Islam dalam kontroversi buku Salman Rushdie, The Satanic Verses.

Pencapaian 
Parti Islam Britain tidak pernah memperoleh kerusi dalam mana-mana Parlimen United Kingdom. Sepanjang penubuhannya, parti ini hanya terlibat dalam 2 jenis pilihan raya sahaja, iaitu Pilihan raya kecil Bradford Utara 1990 dan Pilihan raya umum United Kingdom 1992.

Pilihan raya

Hubungan dengan parti lain 
Pada tahun pertama penubuhannya, Pidcock mendakwa partinya merancang untuk bekerjsama dengan Parti Hijau Pada tahun 2004, ahli-ahli parti menyatakan sokongan terhadap gerakan Hormat (Respect Movement) yang mana salah seorang pemimpinnya, Mohammad Naseem, membiayai gerakan tersebut.

Lihat juga 

 Senarai parti politik menurut ideologi
 Islam di United Kingdom

Rujukan 

Parti politik Islam